KOMISJONI MÄÄRUS (EÜ) nr 1027/2009,

29. oktoober 2009,

millega kiidetakse heaks väikesed muudatused kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis („Morbier” (KPN))

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 20. märtsi 2006. aasta määrust (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta, (1) eriti selle artikli 9 lõike 2 teist lauset,

ning arvestades järgmist:

Komisjon on kõnealuse muudatuse läbi vaadanud ja leidnud, et see on õigustatud. Kuna muudatus on väike määruse (EÜ) nr 510/2006 artikli 9 tähenduses, võib komisjon selle heaks kiita ilma kõnealuse määruse artiklites 5, 6 ja 7 kirjeldatud menetlust kohaldamata,

ON VASTU VÕTNUD KÄESOLEVA MÄÄRUSE:

Artikkel 1

Kaitstud päritolunimetuse „Morbier” spetsifikaati muudetakse vastavalt käesoleva määruse I lisale.

Artikkel 2

Kokkuvõte spetsifikaadi põhielementidest on esitatud käesoleva määruse II lisas.

Artikkel 3

Käesolev määrus jõustub kahekümnendal päeval pärast selle avaldamist Euroopa Liidu Teatajas.

(1) ELT L 93, 31.3.2006, lk 12.

(2) EÜT L 327, 18.12.1996, lk 11.

(3) EÜT L 181, 11.7.2002, lk 4.

II LISA

KOKKUVÕTE

Nõukogu määrus (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta

„MORBIER”

EÜ nr: FR-PDO-0105-0179/29.3.2006

KPN (X) KGT ( )

Käesolevas kokkuvõttes esitatakse teabe andmise eesmärgil spetsifikaadi põhipunktid.

1. Liikmesriigi pädev asutus

Nimi : Institut national de l’origine et de la qualité Aadress : 51 rue d’Anjou, 75008 Paris, FRANCE Tel : +33 153898000 Faks : +33 153898060 E-post : info@inao.gouv.fr

2. Taotlejate rühm

Nimi : Syndicat interprofessionnel de défense du Morbier Aadress : Valparc, Espace Valentin, 25048 Besançon Cedex, FRANCE Tel : +33 381532230 Faks : +33 381535931 E-post : syndicatdumorbier@wanadoo.fr Koosseis : tootjad/töötlejad (X) muu ( )

3. Toote liik

Klass 1.3: Juust

4. Spetsifikaat

(määruse (EÜ) nr 510/2006 artikli 4 lõikega 2 ettenähtud nõuete kokkuvõte):

4.1. Nimetus

Morbier

4.2. Kirjeldus

„Morbier” on lehma toorpiimast valmistatud, pressitud, kuumtöötlemata juust. Toode on lameda silinderja ketta kujuline, tasaste külgede ja kergelt kumera põhjaga. Juustu koorik on naturaalne, sile ja ühtlane, helehalli kuni oranžikasbeeži värvusega. Sisu on elevandiluuvalge kuni helekollase värvusega ja selles võib esineda väikesi auke. Juust on pehme, kreemjas ja suussulav, peene tekstuuri ja kergelt koore maitsega. Selle peamine iseloomulik omadus on juustumassi keskel asuv must horisontaaljoon. Juustu kaal jääb vahemikku 5–8 kg, läbimõõt on 30–40 cm ja kõrgus 5–8 cm. Rasvasisaldus kuivaines moodustab juustu kaalust vähemalt 45 % ning rasvavaba juustu niiskussisaldus on kuni 67 %.

4.3. Geograafiline piirkond

Piima toodetakse ning juustu töödeldakse ja laagerdatakse geograafilises piirkonnas, mis hõlmab kõiki Doubs’ ja Jura departemangude kommuune (välja arvatud Chemini kantoni kommuunid), Aini departemangu 16 kommuuni (Apremont, Bellegarde-sur-Valserine’i endisele Coupy kommuunile vastav osa, Belleydoux, Champfromier, Charix, Chézery-Forens, Confort, Echallon, Giron, Lancrans, Leaz, Lelex, Mijoux, Plagne, Montanges ja Saint-Germain-de-Joux) ning Saône et Loire’i departemangu 13 kommuuni (Beaurepaire-en-Bresse, Beauvernois, Bellevesvre, Champagnat, Cuiseaux, Flacey-en-Bresse, Fretterans, Joudes, Mouthier-en-Bresse, Sagy, Saillenard, Savigny-en-Revermont ja Torpes).

4.4. Päritolutõend

Piimakarja põhisööt peab pärinema määratletud piirkonna looduslikelt karjamaadelt. Meiereisse võib viia üksnes nõuetekohast piima. Kõik piimatootjad, meiereid ja valmimiskeldrid täidavad riikliku päritolunimetuste instituudi INAO registreeritud vastavusdeklaratsiooni. Kõik ettevõtjad peavad esitama INAO-le nimekirja selliste tootmisahelas osalevate ettevõtjate kohta, kellega tal on sidemed, ning säilitama kõik piima ja juustu päritolu, kvaliteedi ja tootmistingimuste kontrollimiseks vajalikud dokumendid. Juustu tähistamiseks kasutatakse kollast kaseiiniplaati. See kinnitatakse valmistamise käigus iga juustuketta küljele. Plaadile märgitakse tootmise päev ja kuu. Juustukettale kinnitatud märgisel on selgelt osutatud valmimiskeldri andmed (nimi või ärinimi ja aadress). Ettevõtja peab esitama kord kuus vajaduse korral iga juustukoja kohta kaitstud päritolunimetusega juustu (AOC) „Morbier” tootmise ja turustamisega seotud statistilisi andmeid sisaldava nõuetekohaselt täidetud vormi, mida nõuab ametiühing Syndicat Interprofessionnel de Défense du Morbier.

Toote päritolunimetuse omaduste kontrollimisel teostatav analüütiline ja organoleptiline uuring peavad tagama toodete vastavuse päritolunimetuse kvaliteedile ja tunnustele.

4.5. Tootmismeetod

Piima tootmine, juustu valmistamine ja laagerdamine peab toimuma geograafilises piirkonnas.

Juustu tootmiseks kasutatav piim peab pärinema üksnes Montbéliarde’i või Prantsuse simmentali tõugu lehmadelt. Karjatamine toimub vastavalt kohalikele tavadele. Ühe ettevõtja kohta peab tõhusalt kasutatav rohumaa pindala olema vähemalt üks hektar piimalehma kohta. Piimalehmade põhisööt peab koosnema geograafilises piirkonnas asuvatelt rohumaadelt pärit söödast. Piimalehmadele ei anta kogu aasta jooksul silo ega muud kääritatud sööta, näiteks kiletatud heinapalle. Juustu „Morbier” valmistatakse üksnes lehma toorpiimast. Piimale ei tohi lisada ega sealt eemalda midagi, välja arvatud osaline koorimine, laap, piimhappebakterid või sool (naatriumkloriid). Piim kalgendatakse pärast vähemalt 40 °C-ni soojendamist. Kalgend lõigatakse ligikaudu ühe sentimeetri paksusteks tükkideks. Kalgendi pesemiseks võib lisada vett. Kui vadak on eraldunud, pressitakse kalgend pätside vormimiseks kergelt kokku. Iga päts lõigatakse kaheks. Keskel asuv must horisontaaljoon saadakse üksnes taimse söe (carbo médicinalis vegetalis) kihi kandmisel pooliku juustupätsi ühele küljele enne kokkupressimist. Juustu laagerdatakse temperatuuril 7–15 °C vähemalt 45 päeva alates tootmise kuupäevast. Juustu koorik saadakse üksnes hõõrumisel soolveega, millele võib lisada piimhappebaktereid. Värvainete kasutamine on keelatud.

4.6. Seos piirkonnaga

Juust „Morbier” on saanud oma nime Morbieri kommuuni järgi, mis asub Jura departemangus ligikaudu 15 km kaugusel Prantsusmaa-Šveitsi piirist. Juustu tootmise kohta on tõendeid 18. sajandist, mil seda väga piirkondlikku toodet valmistati üksnes Jura departemangus. Algselt toodeti juustu „Morbier” põhiliselt talumajapidamistes, kuid seejärel hakkasid seda tootma Jura mäestiku juustutootjate ühendused (fruitières). Juba 1942. aastal oli dekreediga ette nähtud, et juustu „Morbier” toodeti Jura ja Doubs’ departemangudes.

„Morbier” on juust, mida toodetakse Jura mäestiku kõrgustes asuvatel karjamaadel, mille taimestiku looduslik mitmekesisus võimaldab toota kvaliteetset eriomadustega piima ja juustu. Tootmistingimused on kindlaks määratud nii, et säiliks asjaomase piirkonna eripära ning et need tuleksid kõnealuses tootes esile.

4.7. Kontrolliasutus

Nimi : Institut national de l’origine et de la qualité (INAO) Aadress : 51 rue d’Anjou, 75008 Paris, FRANCE Tel : +33 153898000 Faks : +33 153898060 E-post : info@inao.gouv.fr

Riiklik päritolunimetuste instituut (INAO) on iseseisev juriidiline isik, kes täidab avalikku haldusfunktsiooni ning kuulub põllumajandusministeeriumi haldusalasse.

INAO vastutab päritolunimetusega toodete tootmistingimuste kontrollimise eest.

Nimi : Direction générale de la concurrence, de la consommation et de la répression des fraudes (DGCCRF) Aadress : 59 boulevard Vincent Auriol, 75703 Paris Cedex 13, FRANCE Tel : +33 144871717 Faks : +33 144973037

DGCCRF on majandus-, rahandus- ja tööstusministeeriumi talitus.

4.8. Märgistus

Iga kaitstud päritolunimetust „Morbier” kandva juustu märgis sisaldab kaitstud päritolunimetust, mille kirjasuurus on vähemalt samaväärne märgisel esitatud kõige suuremate tähemärkide suurusega, ning märget „appellation d’origine contrôlée” (kaitstud päritolunimetus). Juustu märgisel peab olema esitatud tootja nimi ja aadress.